**ДЕТСКА ГРАДИНА „Кокиче“ гр. Плевен**

**Ул. „Др. Цанков“ №11, e-mail :cdg3\_pl@abv.bg, тел. : 064/826169**

Утвърждавам:

Директор:

/М. Кожухарова/

**ПРОГРАМНА СИСТЕМА**

**В ДГ“КОКИЧЕ“ гр.ПЛЕВЕН**

**ЗА УЧЕБНАТА 2020/2021г.**

# I. Подходи и форми на педагогическо взаимодействие

1. Подходи на педагогическо взаимодействие

• Личностно-хуманен: детето да се приема като значима личност - с уважение и достойнство; приемане на детето такова,каквото е; човечно отношение към него- оказване на обич и подкрепа; съобразяване с потребностите и интересите на детето като субект; подпомагане на детето в изграждане на позитивен Аз-образ.

• Индивидуален: съобразяване с уникалността на всяко дете, с неговия собствен темп на развитие и сензитивност; опознаване на силните му страни, върху които да се изгради педагогическото взаимодействие.

• Дейностен: на детето да се осигурява активна позиция чрез участие в разнообразни дейности с подходящо физическо, емоционално и интелектуално натоварване; стимулиране на контакти и общуване в различни формални и неформални обединения;

• Ситуационен: да се създават специално организирани ситуации и да се използват непреднамерено възникващите, за да се постави всяко дете в благоприятна позиция, осигуряваща неговото емоционално и интелектуално благополучие.

• Холистичен: детската личност е цялостна динамична система, затова е необходимо да се работи за развитие на всичките й страни, специализирано относно проблема (ако има такъв), но не фрагментарно относно нейната цялостност; педагогът да обхваща и вижда цялата картина.

• Комплексен: всички главни и подпомагащи социално-педагогически фактори да действат като взаимно допълващи се за осигуряване на пълноценен живот на децата; цялостното поведение на детето да протича в социален контекст в среда на положително настроени връстници и възрастни.

• Синергетичен: подход с обединяваща сила и енергия, изискващ създаване на условия за растеж, развиване на личния потенциал, зачитане на човешкото достойнство, осигуряване качество на живот за всяко дете.

1. Форми на педагогическо взаимодействие

**Основна форма** на педагогическо взаимодействие е педагогическата ситуация, която протича предимно под формата на игра. Основни форми на взаимодействие се провеждат по следните образователни направления: Български език и литература; Математика; Околен свят; Изобразително изкуство; Физическа култура; Конструиране и технологии

**Допълнителни форми** на педагогическо взаимодействие: различни игри, дейности по избор на децата; дейности, организирани от детския учител;

**I. Механизъм за взаимодействие между участниците в предучилищното образование**

**1. Цели:**

1. Осъществяване на позитивни и ефективни връзки и взаимодействия между детска градина и семейство с цел мотивираност и ангажираност на родителската общност в учебно- възпитателната работа.

2. Осъществяване на работещо партньорство в интерес на децата и тяхното пълноценно развитие и просперитет.

**II. Задачи:**

1.Родителите да получат по- ясна и точна представа за труда на учителя и за ВОП в IV група.

2. Изграждане на отношения, основани на доверие, разбирателство, единомислие и непрекъснато общуване и взаимодействие в името на детето.

3. Активизиране участието на родителската общност за създаване на по- добра обучаваща и комфортно- битова среда за децата.

4. Сътрудничество при организиране и реализиране на различни дейности, празници, мероприятия.

**III. Дейности и мероприятия:**

|  |  |
| --- | --- |
| **СРОК/ МЕСЕЦ** | **ДЕЙНОСТИ/ МЕРОПРИЯТИЯ** |
| постоянен | Ежедневни срещи и разговори с родителите, чрез които да се информират за познавателното развитие и емоционалните прояви на детето. |
| постоянен | Ежедневно изнасяне продуктивната дейност на децата и индивидуалната работа в учебните помагала. |
| постоянен | Предоставяне на информация чрез сайта на ДГ. |
| постоянен | Оказване на педагогическа помощ за решаване на възникнал проблем. |
| постоянен | Консултации по въпроси, касаещи възпитанието и обучението на децата. |
| постоянен | Насочване към подходяща и полезна информация за обогатяване на педагогическата им компетентност. |
| Септември 2020 | Провеждане на обща родителска среща с цел определяне броят и избиране на представители от родителите в обществен съвет. |
| Септември 2020 | Провеждане на родителска среща с цел запознаване с основни насоки в учебно- възпитателната работа. |
| постоянен | Изготвяне на информационно табло „За вас родители” с интересни рубрики:  „Аз уча”; „Аз рисувам”; „Аз пея”; „Днес похвалихме”; „Каним ви на”; „Попитахме децата”; „Важно е да знаете”;„Благодарим на”;„Честит рожден ден ”; „Здравно табло”; „Академия за родители”; „БДП” и др. |
| м. септември | „Златна есен”- есенна украса на групата |
| м. ноември | ”Ден на отворените врати”- деца, родители, учители заедно |
| м. декември | Организиране и посрещане на коледните и новогодишните празници- украса на групата, подготовка на подаръци за децата |
| м. март | Посрещане на Баба Марта |
| м. март | „Пролетна фиеста” |
| м. март | „Аз съм българче”- Трети март- тържество на групата |
| м. април | ”Ден на отворените врати”- деца, родители, учители заедно |
| м. април | „Пъстър Великден“- украса на групата, рисуване на великденски яйца |
| м. май | „Довиждане Детска градина, Здравей Първи клас”- тържество на групата |
| м. юни | Празник на детето- 1 юни |

Програмна система в ДГ „Кокиче“ гр. Плевен е приета на ПС с протокол №1 и утвърдена със заповед на директора № РД-17-9/29.09.2020г.